OzLabs/hebrew-wiki-articles huggingface dataset:
אנדריאס הופמן

אנדריאס הופמן (בגרמנית: Andreas Hofmann; נולד ב-16 בדצמבר 1991) הוא אתלט גרמני סגן אלוף אירופה (ברלין 2018) וסגן אלוף האוניברסיאדה (טאיפיי 2017) בהטלת כידון.

==ביוגרפיה==
הופמן נולד בהיידלברג שבגרמניה.

ביולי 2009 זכה במדליית זהב באליפות אירופה עד גיל 20. ב-2012 סיים במקום השני באליפות גרמניה עד גיל 23. ב-2014 סיים במקום השלישי באליפות גרמניה בתוצאה של 79.35 מטר. באליפות אירופה באתלטיקה 2014 סיים במקום התשיעי בתוצאה של 77.42 מטר.

באליפות העולם באתלטיקה 2015 סיים במקום השישי בתוצאה של 86.01 מטר. באליפות העולם באתלטיקה 2017 סיים שמיני בתוצאה של 83.98 מטר. באוניברסיאדת טאיפיי (2017) זכה במדליית כסף בשיא אישי של 91.07 מטר. ביוני 2018 שיפר את שיאו האישי ל-92.06 מטר. ביולי 2018 זכה באליפות גרמניה בתוצאה של 89.55 מטר.

באליפות אירופה שנערכה בברלין באוגוסט 2018 הוא זכה במדליית כסף בהטלת כידון בתוצאה של 87.60 מטר, אחרי בן ארצו תומאס רולר (89.47 מטר) ולפני מגנוס קירט מאסטוניה (85.96 מטר).

==קישורים חיצוניים==

קטגוריה:גרמנים שנולדו ב-1991
קטגוריה:מטילי כידון גרמנים
אבי גואטה

אבי (אברהם) גואטה (נולד ב-30 ביולי 1963) הוא אמרגן ומפיק ישראלי.

==קריירה==
גואטה הקים את חברת "אבי גואטה הפקות". לפני עבודתו כאמרגן היו לו חנות של קלטות.
הוא שימש כמנהלו האישי של מייק שריף, שנודע כשריף ילד הפלא הדרוזי, והפיק עבורו ארבעה אלבומים. בשנות ה-90 הפיק שלושה אלבומים לזמר אבי ביטר. בנוסף היה גואטה מפיץ של סרטי וידאו.

בשנת 1994 ראה את שרית חדד מופיעה בחוף סירונית בנתניה בעת שהייתה בת 16. גואטה שהתרשם מקולה החתים אותה על חוזה הקלטות ומאז הוא שימש כמנהלה האישי, עד שב-16 ביוני 2020, פורסם כי חדד החליטה לצאת לדרך עצמאית.

אבי גואטה ידוע בתור הפצתו של דיסקים והקלטות, ובין היתר הפיץ את האלבומים "בלעדייך" ו"חייל של אהבה" של אייל גולן אשר זכו להצלחה.

גואטה היה אחראי להביא את איברהים טטליסס להופעה בישראל בשנת 2003, בה בוצע דואט בינו לבין לשרית חדד.

בין האומנים הרבים שניהל גואטה היו (רשימה חלקית): אדל עגיב, שרית אביטן, דודי בוזגלו, חיים ישראל, להקת המאמות, טל שגב, סי היימן, מוטי טקה, זהבה בן, דנה לב, יוסי שועה, אלקנה מרציאנו, דניאל בן-חיים, מאיה בוסקילה, רמי קליינשטיין וששון איפרם שאולוב<ref></ref>.

בנוסף, מחזיק בבעלות של הערוץ הים תיכוני ומחזיק בנדל"ן ובחברת הפקות.

גואטה נשוי לאהובה ואב לשלושה ילדים.

==קישורים חיצוניים==

==הערות שוליים==

קטגוריה:מפיקים ישראלים
קטגוריה:אמרגנים ישראלים
קטגוריה:ישראלים שנולדו ב-1963
אלירן מלכה

אלירן מלכה (נכתב גם מלכא) (נולד ב-9 ביוני 1980) הוא במאי ותסריטאי ישראלי, המוכר בשל יצירת הסדרה "שבאבניקים", עליה זכה בפרס האקדמיה הישראלית לטלוויזיה.

== ביוגרפיה ==
מלכה נולד וגדל בנהריה למשפחה דתית ממוצא מרוקאי, הוא למד במדרשיית נעם ובישיבת מקור חיים ואחרי השמינית למד בישיבת מעלה גלבוע. בצבא שירת ביחידת התצפיות של חיל המודיעין ובנח"ל וכן נלחם במבצע חומת מגן, ולאחר מכן סיים השכלה על-תיכונית בבית ספר מעלה לטלוויזיה קולנוע ואמנויות, שם למד בימוי והפקה (2006–2010) וצילום ובימוי (2007–2010). עבד כצלם חתונות.

הוא למד בכולל ישיבת מעלה–גלבוע. מלכה נודע גם בהיותו חסיד ברסלב, הנוהג לנסוע לעיר אומן בראש השנה, תלמידו של אברהם זגדון ועורך ספריו.

==קריירה==
* בשנת 2007 כתב וביים סרט קצר (13 דק') עלילתי, "פעם".
* בשנת 2008 כתב את תסריט הגמר לסרט "71 מטר מרובע".
* בין השנים 2009–2010, כתב וביים את סרט הגמר הנ"ל (28 דק') עליו זכה בפרס הסרט הטוב ביותר בפסטיבל הקולנוע היהודי (2010).
* בשנת 2010, קיבל מלגת פיתוח מקרן ירושלים על הסדרה שבאבניקים, בהפקתו של דני פארן.
* בשנת 2013 החל את עבודת הפיתוח על סרטו הבלתי רשמיים.
* משנת 2015, כותב ומביים את סדרת הטלוויזיה שבאבניקים.
* בשנת 2018 יצא לאקרנים סרטו הבלתי רשמיים, המגולל את הקמתה של מפלגת ש"ס בירושלים של שנות ה-80 בישראל.

== חיים אישיים ==
נשוי למיכל ואב לשישה: קשת, נטע, בארי, יונתן, בנימין, ליבי. מתגורר בירושלים. התגורר בעבר בהתנחלות נצרים בגוש קטיף.

== פרסים ומועמדויות ==
* פרס הסרט הטוב ביותר של מעלה (2010)
* פרס הסרט הקצר הטוב ביותר, בפסטיבל הקולנוע היהודי (2010)
* פרס "חביב הקהל", בפסטיבל סרטי הסטודנטים בתל אביב (2010)
* פרס ראשון לסרט קצר, פסטיבל דתות. טרנטו איטליה (2011)
*פרס האקדמיה לטלוויזיה - הבימוי הטוב ביותר בסדרה קומית (שבאבניקים, 2018)
* פרס האקדמיה לטלוויזיה - התסריט הטוב ביותר בסדרה קומית (שבאבניקים, 2018)
* מועמדות לפרס אופיר - הסרט הטוב ביותר (הבלתי רשמיים, 2019)
* מועמדות לפרס אופיר - הבמאי הטוב ביותר (הבלתי רשמיים, 2019)
* מועמדות לפרס אופיר - התסריט הטוב ביותר (הבלתי רשמיים, 2019)

==קישורים חיצוניים==

* שירה קדרי-עובדיה, [https://www.makorrishon.co.il/nrg/online/11/ART2/794/234.html בחורי ישיבה חרדים מככבים בסדרה חדשה (ריאיון עם אלירן מלכה)], מקור ראשון, 2 ביולי 2016
* 
* אורי נכטיילר, [https://www.youtube.com/watch?v=04G1NB-H2mU שיחה עם יוצר שבאבניקים - אלירן מלכה], פודקאסט שובר סדרות, 7 בפברואר 2018
* 
* 
* 
* 
* 

==הערות שוליים==

קטגוריה:במאי קולנוע ישראלים
קטגוריה:במאי טלוויזיה ישראלים
קטגוריה:תסריטאי טלוויזיה ישראלים
קטגוריה:זוכי פרס האקדמיה לטלוויזיה: במאים
קטגוריה:זוכי פרס האקדמיה לטלוויזיה: תסריטאים
קטגוריה:בוגרי מעלה - בית הספר לקולנוע ולטלוויזיה
קטגוריה:בוגרי ישיבת מעלה גלבוע
קטגוריה:חסידי ברסלב
קטגוריה:בוגרי מדרשית נעם
קטגוריה:נצרים: אישים
קטגוריה:ירושלים: אישים
קטגוריה:ישראלים שנולדו ב-1980
בראשית רבתי

בראשית רבתי הוא ספר מדרש, הנחשב לתקציר של מדרש שכתב רבי משה הדרשן. המדרש הודפס לראשונה בשנת 1940, על פי כתב יד שאיתר רבי שלמה יהודה רפפורט במאה ה-19.

==תולדות הספר==
ריימונדוס מרטיני ציטט מספר של ר' משה הדרשן בשם "בראשית רבה דרבי משה הדרשן". ר' יצחק אברבנאל, שהכיר את ספרו של רימונדוס מרטיני, לא הכיר את ספר בראשית רבתי דרבי משה הדרשן ולכן חשבו למזויף.

כתב יד של בראשית רבתי נמצא על ידי שלמה יהודה רפפורט. עוד בחייו התייעץ רפפורט עם יום-טוב ליפמן צונץ לגבי מהות תוכן כתב היד. במותו, העביר רפפורט את כתב היד, יחד עם שאר ספריו, כתרומה לקהילת פראג. שלמה בובר, קיבל מקהילת פראג את כתב היד שהוא תיאר כקשה לקריאה עם אותיות מטושטשות, הכין לעצמו עותק והשיב את המקור לקהילת פראג. על פי תיאורו של רפפורט, כתב היד כלל 8 וחצי דפים ישנים מאוד שהתחילו מבראשית עד "וישכון מקדם" ואחר כך, על נייר אחר, מדרשים שמתחילים מ"והארץ הייתה תוהו ובוהו". לטענתו של בובר אלו היו שני מדרשים שונים שחוברו יחד.

ההעתק שהכין בובר הגיע לידי אביגדור אפטוביצר ובשנת 1940 הוציא חנוך אלבק את כתב היד בדפוס "מקיצי נרדמים". הדפסה חדשה של הספר יצאה בשנת 1967.

==מחקר==
במאה ה-19 נחלקו הדעות לגבי תוכן כתב היד. יום-טוב ליפמן צונץ זיהה את כתב היד כמגיע מבית מדרשו של משה הדרשן על סמך דמיון של קטעים רבים למדרשים שהוזכרו על ידי ריימונדוס מרטיני. שלמה בובר טען שכתב היד אינו ספרו של משה הדרשן, שכן רוב המובאות ממדרשי משה הדרשן אינם נמצאים בכתב היד. אברהם אפשטיין בחן שוב את הסוגיה ותמך בעמדתו של צונץ שכתב היד הוא של מדרש של משה הדרשן תוך שהוא מביא 17 מקבילות עם ציטוטים של ריימונדוס מרטיני ממשה הדרשן. אלבק טען שכתב היד הוא תקציר של מדרשו של רבי משה הדרשן.

==הערות שוליים==

קטגוריה:מדרשי אגדה
קטגוריה:מדרשים על התורה
אגיטציה פסיכומוטורית

אגיטציה פסיכומוטורית (או בקיצור אגיטציה) הוא כינוי למספר תסמינים חופפים שמקורם במתח נפשי ובחרדה. אגיטציה מאופיינת בתנועות עצבניות, חזרתיות, לא-רצוניות, וחסרות מטרה שמקורם במצוקה נפשית חריפה ובאי-שקט. סוגים נפוצים של אגיטציה כוללים הליכה חסרת תכלית הלוך-חזור, תנועות ידיים עצבניות, תנועות בלתי-נשלטות של הלשון ואזור הפה, הסרת בגדים ולבישתם מחדש ופעולות דומות נוספות. במקרים קיצוניים התנועות העצבניות עלולות להזיק לסובל מהן, כדוגמת תלישת עור או שערות, נשיכת השפתיים בחוזקה וכדומה. הטיפול התרופתי באגיטציה כולל בדרך כלל מתן בנזודיאזפינים (כדוגמת לוראזפאם).

==גורמים==
לאגיטציה גורמים אפשריים רבים, ביניהם:

* סכיזופרניה והפרעות סכיזואפקטיביות
* הפרעה דו-קוטבית
* מאניה
* הפרעת דחק פוסט-טראומטית
* קלסטרופוביה
* הפרעות חרדה
* דיכאון קליני
* הפרעת פאניקה
* מחלת אלצהיימר
* קיהיון
* מחלת פרקינסון
* שימוש בסמים או אלכוהול

==הערות שוליים==

קטגוריה:תסמינים וסימנים הקשורים להכרה, תפיסה, מצבים רגשיים והתנהגות
קטגוריה:שליטה מוטורית
ספריית מאפו

ספריית מאפו היא ספרייה על שם הסופר העברי בן תנועת ההשכלה אברהם מאפו, שנוסדה בשנת 1908 בקובנה שבליטא וחרבה בשואה. הספרייה הוקמה על ידי הפעיל הציוני ד"ר אבא לפין שגייס לרעיון את חבריו אבא בלושר וד"ר ד.מ. שוורץ.

את המימון הראשון להקמת הספרייה תרם נח לפין, יהודי אמיד תושב קובנה. הספרייה שנקראה בעברית על ידי יהודי קובנה ופרנסיה בית העקד ע"ש מאפו הוקמה במיקום מרכזי בקובנה. בשלב הראשון נאספו על ידי אבא לפין כ-10,000 כותרים וכתבים בנושאי יודאיקה והבראיקה מקהילות מזרח אירופה, ובעיקר מליטא, אסטוניה, לטביה, בלארוס, רוסיה, פולין וגרמניה, בהם כתבים עתיקים ונדירים שנאספו מעליות גג ומחסנים. בשיאה כללה הספרייה כ-50,000 ספרים. הספרייה הפכה למוקד משיכה לצעירים ציוניים והייתה למועדון תרבות שוקק ומרכז למידה חשוב בחיי יהודי קובנה. והתקיימו בה סימפוזיונים שונים סביב הרעיון הציוני. מיום הקמת הספרייה ועד חורבנה תפקד ד"ר אבא לפין כיו"ר ההנהלה.

בשנת 1932 פרצה דליקה בספריה, שכילתה את מחלקת הספרים העתיקים והעיתונים הישנים. בסך הכל נשרפו כאלפיים ספרים.

==אחרית ימיה==
ערב הפלישה הנאצית לליטא ביוני 1941, הוצתה הספרייה על ידי פאשיסטים ליטאים ונאצים גרמנים, שהבעירו את הספרים בהפגנתיות ברחובות לשמחת ההמון ובליווי תזמורת שניגנה בכל פעם שהושלכו ספרים נוספים למדורה. הפקודה לחיסול הספרייה ניתנה על ידי מושל נציבות אוסטלנד הנאצית, היינריך לוזה. אף על פי שמרבית האוסף בספרייה הושמד, אלפי ספרים ניצלו והועברו לספריה הלאומית בירושלים ולספריית דימונה.

==הערות שוליים==

קטגוריה:קצרמר ליטא
מאפו
מאפו
קטגוריה:יהדות ליטא
קטגוריה:ציונות בליטא
קטגוריה:יהדות קובנה
מאפו
מרצלו ברוזוביץ'

מרצלו ברוזוביץ (בקרואטית: Marcelo Brozović; נולד ב-16 בנובמבר 1992) הוא כדורגלן קרואטי בעמדת הקשר המשחק בא-נאסר מהליגת העל הסעודית ובנבחרת קרואטיה.

==קריירת מועדונים==
ברוזוביץ' התחיל את הקריירה שלו בקבוצת הנוער של הרוואטסקי דרגווליאץ. ב-24 ביולי 2010 ברוזוביץ' ערך את הופעת הבכורה שלו בקבוצה הבוגרת בהפסד 1–2 לדינמו זאגרב. ב-18 במרץ 2011 ברוזוביץ' הבקיע את שער הבכורה שלו בקבוצה במשחק הליגה נגד קרלובץ.

ביולי ברוזוביץ' חתם בלוקומוטיבה זאגרב, לאחר ירידתה של הרוואטסקי לליגה השנייה.

באוגוסט ברוזוביץ' חתם בדינמו זאגרב, במקומו של מילאן באדלי שחתם בהמבורג. ב-14 בספטמבר, ברוזוביץ' ערך את הופעת הבכורה שלו בקבוצה במשחק הליגה נגד אוסייק. ארבעה ימים לאחר מכן, ברוזוביץ' ערך את הופעת הבכורה שלו בליגת האלופות בהפסד 0–2 לפורטו. ב-14 באפריל 2013 ברוזוביץ' הבקיע את שער הבכורה שלו בקבוצה בניצחון 0–2 נגד אינטר זאפרשיץ'.

ב-24 בינואר 2015 ברוזוביץ' הושאל לאינטר מילאנו מהסרייה א' לעונה וחצי, עם אופציה לרכישה בתום התקופה. ב-1 בפברואר 2015 ברווזביץ' ערך את הופעת הבכורה שלו באינטר בניצחון 1–3 נגד סאסואולו, ובכך הפך לכדורגלן ה-900 שרושם דקות משחק במדי אינטר. ב-31 במאי, ברוזוביץ' הבקיע את שער הבכורה שלו בקבוצה בניצחון 3–4 נגד אמפולי.

בקיץ , אינטר רכשה את ברוזוביץ' תמורת 5 מיליון אירו. במהלך המשחק במסגרת הליגה האירופית נגד הפועל באר שבע, ברוזוביץ' שהיה אמור להיות מוחלף, סירב לרדת מהמגרש. כתגובה למקרה, מאמן אינטר פרנק דה בור, החליט להשהות את ברוזוביץ' לחודש. ב-20 באוקטובר, הורחק במשחק נגד סאות'המפטון. ב-7 בדצמבר 2016 ברוזוביץ' האריך את חוזהו באינטר עד 2021. ארבעה ימים לאחר מכן, הבקיע צמד בניצחון 0–2 נגד גנואה.

ב-23 במרץ 2022 האריך ברוזוביץ' את חוזהו בארבע שנים עד שנת 2026.

ב-3 ביוני 2023 חתם ברוזוביץ' באל נאסר תמורת 18 מיליון אירו. 

==קריירה בינלאומית==
ברוזוביץ' שיחק בצעירותו בכל הנבחרות הצעירות של קרואטיה.

ב-31 במאי 2014 ברוזוביץ' נכלל בסגל הסופי של נבחרת הבוגרת לקראת מונדיאל 2014. ב-7 ביוני ברוזוביץ' ערך את הופעת הבכורה שלו בנבחרת הבוגרת בניצחון 0–1 נגד . לאחר המונדיאל, ברוזוביץ' הפך לשחקן הרכב פותח בנבחרת לצידם של לוקה מודריץ' ואיוואן רקיטיץ'. ב-13 באוקטובר 2014 ברווזביץ' הבקיע את שער הבכורה שלו בנבחרת בניצחון 0–4 נגד במסגרת מוקדמות יורו 2016.

ברוזוביץ' נכלל בסגל הנבחרת לקראת יורו 2016 ומונדיאל 2018.

נכלל בסגל נבחרת קרואטיה לטורניר מונדיאל 2022.

נכלל בסגל נבחרת קרואטיה לטורניר יורו 2024.

==תארים==
; דינמו זאגרב
*ליגת העל הקרואטית: , 
*הסופר קאפ הקרואטי: 

==== אינטר ====
* אליפות איטליה: 2020/2021
*הסופר קאפ האיטלקי: 2021
*גביע האיטלקי: 2021/2022, 2023\2022.

==קישורים חיצוניים==

== הערות שוליים ==

קטגוריה:כדורגלנים קרואטים
קטגוריה:קשרי כדורגל קרואטים
קטגוריה:כדורגלני הרוואטסקי דרגווליאץ
קטגוריה:כדורגלני לוקומוטיבה זאגרב
קטגוריה:כדורגלני דינמו זאגרב
קטגוריה:כדורגלני אינטר מילאנו
קטגוריה:כדורגלני א-נסר
קטגוריה:כדורגלני נבחרת קרואטיה
קטגוריה:ספורטאים קרואטים באיטליה
קטגוריה:ספורטאים זרים בערב הסעודית
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:קרואטים שנולדו ב-1992
אלי ציון ועריה

אלי ציון ועריה היא קינה לתשעה באב שנאמרת בסיום הקינות בשחרית בקהילות יהודי אשכנז. תוכנה, כמרבית הקינות, הוא הבעת צער וכאב על חורבן בית המקדש ויציאת עם ישראל לגלות. זהות מחברה אינה ידועה. הקינה מוכרת מסוף תקופת הראשונים. מבנה הקינה הוא אקרוסטיכון לפי סדר האלף בית.

פתיח הקינה הוא על פי הפסוק ביואל: . פירוש המילה הראשונה "אלי" לפי פרשני המקרא הוא לשון קינה כמו "קונני".

בשונה מיתר הקינות שנקראות בלחש בהרבה קהילות, את הקינה הזו בקהילות רבות כל הציבור שר יחד. כתוצאה מכך היא אחת הקינות המוכרות ביותר, וזכתה לביצועים רבים. בקצת קהילות אשכנז, נוהגים לשיר כמה קטעי תפילה בניגון של קינה זו.

בקהילות רבות נוהגים לומר קינה זו בעמידה, בשונה מיתר הקינות שנאמרות בישיבה על הארץ.

==השפעה תרבותית==
מהיותה אחת הקינות המוכרות ביותר נכתבו בעקבותיה קינות רבות, חלקן פולמוסיות וחלקן המשכיות. על בסיס קינה זו חיבר ניצול השואה יהודה לייב ביאלר קינה בשם "אלי אלי נפשי בכי" על השואה.

=="ופדיוני בכוריה" - הנוסח והטענות לגביו==
כמה אחרונים שאלו על נוסח הקינה לפיו חסרה ירושלים את "פדיוני בכוריה", שאין זה נכון משום שפדיון הבן נוהג גם לאחר החורבן, וכך גם פדיון פטר חמור, ואילו בכור בהמה טהורה אינו נפדה כלל, לא בזמן הבית ולא בזמן החורבן.
* בשם הראי"ה קוק מובא: הרב מרדכי יהודה לייב זק"ש הציע להשאיר את הגרסה "ופדיוני" ולפרשה "ופיד" (שבר) יוני ביכוריה. תירוץ זה מופיע גם בכתב ידו של הרב זליג ראובן בנגיס.
* הרב יעקב גדליה וולדנברג, אביו של בעל הציץ אליעזר הגיה: "ופריוני ביכוריה" והכוונה לפי זה אינה לעופות שעיטרו את הביכורים שבטלה הקרבתם, אלא לעצם הבאת הביכורים שבטלה. גרסה זו נמצאת גם בספר אשל החיים שחיבר הרב חיים אפרים בליטי שמביא גרסה זו מקינה של ארצות המזרח.
* תירוץ נוסף מובא בספר אשל החיים הוא על פי דברי היעב"ץ שהכהנים בזמננו אינם כהנים ודאיים ולכן רצוי מאוד שבסיום הפדיון יחזירו את הכסף לישראל הפודה את בנו. לפי הסבר זה כיום בטל גם פדיון הבן.
* בספר שבט מנשה כתב על פי פירוש הרמב"ן לתורה שפדיון פטר חמור אינו נוהג אלא בארץ.
* הרב אהרן וקסלשטיין, בפירושו לקינות "לב אהרן", מסביר כי וודאי שהכוונה היא לבהמות טהורות (כיוון שכל הבית מדבר על דברים שעולים למזבח), והלשון "פדיון" באה רק בדרך אגב (כלומר, שהלשון פדיון היא שם כולל לכל מצוות פדיון 'פטר רחם', והמשורר מקונן על ביטול מצוות בכור בהמה טהורה ליקרב ולהיאכל בירושלים), כי מבין מצוות הבכורות היא המצויה<ref></ref>.

==קישורים חיצוניים==

* 
* [https://nehora.zone/kinot/MA_03.html הקינה עם ביאור מאת הרב אהרן וקסלשטיין]
* 

==הערות שוליים==

קטגוריה:שירים בעברית
קטגוריה:קינות לתשעה באב
קטגוריה:יצירות שמחברן אינו ידוע
קטגוריה:יצירות עם אקרוסטיכון
קטגוריה:שירים על ירושלים
ראול פרננדס

ראול פרננדס ואלווארדה (בספרדית: Raúl Omar Fernández Valverde; נולד ב-6 באוקטובר 1985) הוא כדורגלן פרואני המשחק באתלטיקו גראו בעמדת השוער.

==קריירת מועדונים==
פרננדס התחיל את הקריירה שול במחלקת הנוער של אוניברסיטריו. ב-31 ביולי 2005 הוא ערך את הופעת הבכורה שלו בקבוצה הבוגרת בתיקו 1-1 נגד אוניון הואראל. בעונת הושאל לספורט אנקאש ובתום העונה חזר לאוניברסיטריו.

במהלך עונת הפך פרננדס לשוער הראשון באוניברסיטריו. פרננדס זכה עם אוניברסיטריו באליפות האפרטורה בשנת .

ב-2 בדצמבר 2010 חתם פרננדס בניס מליגת העל הצרפתית. ערך פרננדס את הופעת הבכורה שלו בניצחון 1-2 נגד טולוז.

ב-10 בינואר 2013 חתם פרננדס בדאלאס מה-MLS בה שיחק שנתיים.

בינואר חזר פרננדס לאוניברסיטריו. בינואר 2019 חתם פרננדס באוניברסיאדד ססאר ואייחו.

בינואר , פרננדס חתם בדפורטיבו בינסיונל.

בדצמבר 2021 חתם פרננדס באתלטיקו גראו.

==קריירה בינלאומית==
בשנת זומן פרננדס לסגל נבחרת פרו לקראת משחק ידידות נגד .

פרננדס שימש כשוער הראשון של הנבחרת בקופה אמריקה 2011, בו סיימה פרו במקום השלישי.

==תארים==
; אוניברסיטריו
*ליגת העל הפרואנית: אפרטורה , 

; אישיים
*שוער העונה בליגת העל הפרואנית: , 
*כדורגלן העונה בליגת העל הפרואנית: 

==קישורים חיצוניים==

קטגוריה:כדורגלנים פרואנים
קטגוריה:שוערי כדורגל פרואנים
קטגוריה:לימה: כדורגלנים
קטגוריה:כדורגלני אוניברסיטריו דה דפורטס
קטגוריה:כדורגלני ניס
קטגוריה:כדורגלני דאלאס
קטגוריה:כדורגלני אוניברסידד ססאר ואייחו
קטגוריה:כדורגלני נבחרת פרו
קטגוריה:כדורגלני קופה אמריקה 2011
קטגוריה:פרואנים שנולדו ב-1985
דזירה (סרט)

דזירה (באנגלית: Désirée) הוא סרט אמריקאי של פוקס המאה ה-20 המספר את סיפורה של דזירה קלארי, מי שהייתה ארוסתו של נפוליאון בונפרטה ובהמשך נישאה למצביא ז'אן בפטיסט ברנדוט, שהיה מאוחר יותר לקרל הארבעה עשר, מלך שוודיה. הסרט מבוסס על ספר בעל אותו שם מאת אנמרי סלינקו. הסרט בוים בידי הנרי קוסטר עם מרלון ברנדו בתפקיד נפוליאון וג'ין סימונס בתפקיד דזירה. הסרט נחשב להצלחה מסחררת והיה מועמד לשני פרסי אוסקר.

==עלילה==
הסרט מתחיל ב-1794, עת דזירה קלארי מכירה לראשונה את בני משפחת בונפרטה. אחותה ז'ולי נישאת לז'וזף בונפרטה, ודזירה מתארסת עם נפוליאון בונפרטה. בהמשך נפוליאון עוזב את דזירה לטובת ז'וזפין דה בוארנה. דזירה מנסה להתאבד, אולם חייה ניצלים בידי הגנרל ז'אן בטיסט ברנדוט אשר מציע לה להינשא לו. דזירה דוחה את ההצעה, אולם כעבור כמה שנים פוגשת את ברנדוט בשנית ומקבלת אותה. נפוליאון הופך לקיסר הצרפתים, וברנדוט ממונה למרשל צרפת. בהמשך, מקבל ברנדוט הצעה מצד קרל השלושה עשר, מלך שוודיה החולני וחשוך הילדים, לקבל את משרת יורש העצר של שוודיה. ברנדוט נענה להצעה, אולם דזירה בוחרת להישאר בפריז, ולפיכך נוטלת חלק במאורעות שמעצבים את התקופה.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:המלחמות הנפוליאוניות
קטגוריה:סרטי 1954
קטגוריה:סרטי מרלון ברנדו
קטגוריה:סרטי פוקס המאה ה-20
קטגוריה:סרטים אמריקאיים
קטגוריה:סרטים היסטוריים
חיים יהושע אלעזר הכהן חמצי

הרב חיים יהושע אלעזר הכהן חמצי (1806–1881) היה רב מחכמי איזמיר שבטורקיה ובסוף ימיו מורה צדק ואב בית הדין של חיפה, שם פעל בראשית התפתחות היישוב היהודי בעיר.

==ביוגרפיה==
נולד באיזמיר שבטורקיה (אז באימפריה העות'מאנית) בשנת 1806 (ה'תקס"ו) לבכורה רבקה בת הרב חיים יצחק אלגאזי וליוסף הכהן חמצי. אביו היה גביר ידוע בעירו, שהחזיק והקים שתי ישיבות שבהן למדו רבני העיר. בלידתו נקרא שמו אלעזר, ובהמשך נוספו לו השמות חיים ויהושע.

בילדותו גדל בסביבת הרבנים שלמדו בבית המדרש "בית יצחק" שהקים אביו בביתו. רבו המובהק היה הרב פנחס רפאל יהושע די שיגורה, ורבנים נוספים שאצלם למד היו הרב רפאל יצחק מאיו, הרב חיים פלאג'י, הרב שלמה חכים והרב דוד אמאדו.

ידידיו וחבריו הידועים היו הרב אברהם פלאג'י, הרב רחמים נסים יצחק פלאג'י, הרב חיים בנימין פונטרימולי, הרב יצחק ג'וקריל ובנו של רבו, הרב רחמים נסים יהודה די-שיגורה.
שער הספר "כה תברכו", סלוניקי תרמ"א.
בשנת 1860 (ה'תר"ך) לערך עלה לארץ ישראל והתיישב בחיפה, שם מונה לכהן עד לפטירתו כרב וכאב בית הדין המקומי.

בשנת 1865 (ה'תרכ"ה) עבר להתגורר בפקיעין למשך תקופה, עקב מגפת הכולרה שפרצה בחיפה.

מחיפה המשיך להתכתב עם רבני דורו מאיזמיר בפרט ומקהילות נוספות בעולם בכלל בנושאי הלכה ונושאים אחרים שעמדו על הפרק.

הלך לעולמו ב-27 במרץ 1881 (כ"ו באדר ב' ה'תרמ"א) ונקבר בחיפה.

== ילדיו ==
משה ואליעזר הכהן חמצי, שחלק מחידושיהם הובאו בספרי אביהם. יוסף, אפרים, בוליסה-לונה (נישאה לגביר שלמה רפאל הכהן) ואסטריאה.

==חיבוריו==
חלק מחיבוריו שנשארו בכתב יד אבדו במהלך השנים.

*כה תברכו - דיני נשיאת כפיים מא' עד ת' (סלוניקי תרמ"א). יצא לאור מחדש גם על ידי מכון מורשה להנחיל ומכון אמרי דוד בירושלים, שני חלקים, תשנ"ב.
*ולבש הכהן - דרושים וחידושים (איזמיר תרמ"ט).
*מעשה אבות - פירוש על פרקי אבות, כתב יד שנמצא שנים רבות לאחר פטירתו. יצא לאור בהוצאת מכון אהבת שלום, ירושלים תשס"א
*מעשה חי"א - פירוש להגדה של פסח, כתב יד שנמצא שנים רבות לאחר פטירתו, בהוצאת מכון אהבת שלום
חיבורים שנותרו בכתב יד: פירוש לספר תהילים, דרושים, כללי דינים על סדר א-ב.

==קישורים חיצוניים==
* [https://www.otzar.org/wotzar/book.aspx?150405&lang=eng תולדות חייו], בתוך ספרו מעשה אבות, עמ' 9–18, באתר אוצר החכמה
* 
* 
* 

==הערות שוליים==

קטגוריה:רבנים טורקים
קטגוריה:פרשני הגדה של פסח
קטגוריה:מחברי ספרי דרוש
קטגוריה:חיפה: רבנים
קטגוריה:אבות בתי דין
קטגוריה:אנשי עליות קדומות לארץ ישראל
קטגוריה:אישים הקבורים בבית העלמין היהודי הישן של חיפה
קטגוריה:איזמיר: רבנים
קטגוריה:רבנים ספרדיים
קטגוריה:רבנים ארץ-ישראלים
קטגוריה:האימפריה העות'מאנית: רבנים
קטגוריה:עולים לארץ ישראל בשנים 1800–1881
קטגוריה:ילידי 1795
קטגוריה:נפטרים ב-1881
מרצ'ל יורש

מרצ'ל יוּרש (ברומנית: Marcel Iureș; נולד ב-2 באוגוסט 1951) הוא שחקן רומני.

==ביוגרפיה==
יורש נולד בביילשט, במחוז דולז' .למד עד 1978 באקדמיה לאומנויות התיאטרון והקולנוע בבוקרשט, ב-1975 הופיע לראשונה על הבמה בתיאטרון בולנדרה שבבוקרשט, מ-1978 עד 1981 שיחק בתיאטרון הלאומי בקלוז'-נאפוקה, עם הפקות התיאטרון ששיחק בהן נמנו מחזותיו של שייקספיר "המלט", "הנרי הרביעי" ו"ריצ'רד השלישי". אחרי שנת 1980 שיחק בתיאטראות בולנדרה ואודיאון בבוקרשט.
הצטיין בהמשך בין היתר במחזות "לילה סוער" מאת יון לוקה קאראג'אלה, ובתפקיד הראשי ב"קליגולה" מאת אלבר קאמי.

ב-1978 גילם את פרנץ ליסט בסרט הרומני "חלום ינואר"; ב-1994 שיחק בסרט "ראיון עם ערפד"; ב-1996 גילם את אלכסנדר גוליצין ב"משימה בלתי אפשרית". שנה לאחר מכן גילם את דושן גבריץ' ב"פיסמייקר". ב-2002 גילם את פיוס השנים עשר בסרט "אמן", ובאותה שנה שיחק לצד ברוס וויליס בסרט "בחירתו של הארט", המבוסס על רומן ומתרחש במלחמת העולם השנייה. ב-2003 שיחק בסדרה הבריטית" מרגלי קיימברידג'", וב-2005 שיחק בתיאטרון "בולנדרה" במחזה "אנריקו הרביעי" מאת לואיג'י פירנדלו, ובאותה שנה שיחק בסרט "גול!". ב-2004 שיחק בסרט "לאייר קייק" לצד דניאל קרייג.

ב-2007 שיחק ב"נעורים ללא נעורים", סרטו של הבמאי פרנסיס פורד קופולה, המבוסס על רומן מאת הסופר הרומני מירצ'ה אליאדה.

ב-1995 ייסד יורש את "תיאטרון ACT" (אקט), התיאטרון העצמאי הראשון ברומניה, והוא משמש כיושב ראש הקרן לתרבות ולאמנות המנהלת את התיאטרון. אולם התיאטרון נפתח לקהל בספטמבר 1998.

==פרסים ואותות הוקרה==
*1998-1997 - פרס השחקן הטוב ביותר של איגוד התיאטראות ברומניה - על התפקיד ריצ'רד השני במחזה בעל אותו השם מאת שייקספיר
*2001-2000 - פרס השחקן הטוב ביותר של איגוד התיאטראות ברומניה - על התפקיד ברוסקון ב"יוצר התיאטרון " מאת תומאס ברנהרד
*2000 - עיטור המסדר הלאומי "השירות הנאמן" בדרגת קצין גדול מידי נשיא רומניה, אמיל קונסטנטינסקו
*2001 - הפרס לאישיות החשובה ביותר בתיאטרון הרומני - מטעם קרן טופן לתיאטרון ולקולנוע
*2003-2002 - הפרס להצטיינות של איחוד התיאטראות של רומניה - על פעילותו כמייסד התיאטרון "אקט" -, זרז התנועה התיאטרונית העצמאית ברומניה
*2008 - הפרס הגדול "פלאקרה" מטעם המגזין והקרן "פלאקרה" (Flacăra הלהבה) - באירוע גאלה של התיאטרון הלאומי בבוקרשט
*2009 - פרס הפסטיבל הרומני למחזאות עכשווית - לשחקן הטוב ביותר - על התפקיד "האב של רוברט" במחזה "בבית אצל אבא" מאת מימי ברנסקו
*2012 - פרס אוסקר רומני על מפעל חיים
*2017 - הדואר הרומני הנפיק בול עם דיוקנו של יורש בסדרה על שחקנים רומנים מפורסמים

==קישורים חיצוניים==

*[https://www.romfilatelia.ro/en/stars-of-stage-and-screen-artistic-bucharest-2/ באתר romfilatelia]

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקני קולנוע וטלוויזיה רומנים
קטגוריה:מנהלי תיאטראות
קטגוריה:נוצרים אורתודוקסים
קטגוריה:רומנים שנולדו ב-1951
בגדי היריון

בגדי היריון הם בגדים שנשים לובשות בתרבויות שונות בהתאמה לשינויים המתחוללים בגוף בזמן ההיריון.

== היסטוריה ==
בגדים מותאמים להיריון הופיעו בתרבות המערבית בימי הביניים. בתקופת הבארוק, במאות ה-17 וה-18, הופיעה "שמלת אדריאן", שהיא שמלה עם קפלים רבים.

בתחילת המאה ה-19 נשים החלו ללבוש שמלות אמפייר, שהיא שמלה המכווצת מתחת לחזה, ולאחריו היא רחבה מאוד. שמלת האמפייר הפכה פופולרית כשג'וזפין, אשתו של נפוליאון, לבשה אותה. בשנות ה-60 נשים החלו שוב ללבוש שמלת אמפייר כשמלת היריון.

בתקופה הוויקטוריאנית נהוג היה לא להזכיר היריון ונשים לבשו בבית בגד שנקרא "WRAPPER" שהיה מעין בד שעטף את הבטן ההריונית. היו גם מחוכים שהותאמו לבטן המתרחבת שנלבשו מחוץ לבית.

בגדי היריון צמודים
דוגמה לבגדי היריון בעידן האליזבתני

ב-1904 החלה חברת ליין בריאנט לשווק לראשונה בארצות הברית בגדי היריון. האופנה הייתה בעיקר חצאיות עם "חלון" בד שניתן להרחיבו על הבטן. בשנות ה-50 החלו נשים ללבוש מכנסיים ועליהם טוניקה רחבה בעת ההיריון. בשנות ה-80 החלו נשים ללבוש מכנסי ג'ינס גם בהיריון. מעצבי אופנה החלו לעצב בגדים לנשים בהיריון. החל משנות ה-90 נשים החלו ללבוש בגדים שמבליטים את הבטן ההריונית.

בשנת 1993 חוקק בארצות הברית חוק שאסר על פיטורי נשים בהיריון ומכך, החלה התפתחה אופנת בגדי ההיריון לעבודה.

נשים בתרבויות האסלאם והמזרח נוטות כיום יותר להסתיר את הריונן בבגדים שונים מאשר בתרבות המערב, שבהן כיום נשים נוטות להבליט את הריונן בבגדים צמודים.

==קישורים חיצוניים==

* 

== הערות שוליים ==

קטגוריה:היריון
קטגוריה:בגדי נשים
חדשות מהעבר

חדשות מהעבר היא תוכנית טלוויזיה לילדים, אשר עוסקת באירועים ובאישים היסטוריים, ומציגה אותם בצורה עדכנית. את התוכנית מגישים מירי נבו ועידן אלתרמן.

== מבנה התוכנית ==
פורמט התוכנית פותח על ידי חברת ההפקות "קודה תקשורת", ומטרתו היא להביא לצופים מידע אודות האירועים והאישים אשר מוצגים בתוכנית, בפורמט של מהדורת חדשות עדכנית ומעניינת. כמו כן במהלך התוכנית חל שימוש ברשתות החברתיות על מנת להציג ציטוטים או תמונות.

בדומה לרוב התוכניות ששודרו בחינוכית בשנים האחרונות, גם זו הועלתה קודם ליוטיוב עוד טרם שידור הבכורה בטלוויזיה.

== ראו גם ==
* תריץ אחורה
* אחת שיודעת
* ארץ מולדת

== קישורים חיצוניים ==
 
* 
* 
* 

קטגוריה:תוכניות טלוויזיה ישראליות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:הטלוויזיה החינוכית הישראלית
קטגוריה:הטלוויזיה החינוכית הישראלית - תוכניות לימודיות-חינוכיות
קטגוריה:תוכניות וסדרות טלוויזיה שצולמו באולפני מימד
אבי טנג'י

אבי טנג'י (נולד ב-3 בנובמבר 1969) הוא שחקן תיאטרון, קולנוע וטלוויזיה ישראלי.

==ביוגרפיה==
אבי טנג'י נולד והתחנך בבית שאן, ויש לו שבעה אחים. בתיכון למד במגמת דרמה. בשנת 1987 התגייס לצה"ל, ולאחר שחרורו השתתף בפרסומות לטלוויזיה למוסד לביטוח לאומי, למשרד ההסברה, ל"ביתילי" ולחברות נוספות.

בשנת 1991 חזר לעיר מולדתו בית שאן, התחתן ונולדו לו ארבעה ילדים. טנג'י נטש את הבמה ועבד במרכז העתיקות.

בשנת 2010 החל ללמוד משחק בסל"ה - הסטודיו לאמנויות התיאטרון מיסודו של יורם לוינשטיין. השתתף בתוכניות טלוויזיה לילדים – "קופיקו", "מריו" ו"מיסטר צ'יפס".

לאחר כשנה השתתף בסדרות הטלוויזיה "סברי מרנן", "החיים זה לא הכל", "אלנבי", "עבודה ערבית", "טקסי דרייבר", "אחת אפס אפס", "כאן גרים בכיף", "30 ₪ לשעה" ו"שנות השמונים". בתור אלברט השוטר.

גילם את אלברט השוטר גם בסדרת ההמשך של "שנות השמונים" שנקראת "שנות ה-90".

בקולנוע השתתף בסרטים "איגור ומסע העגורים", "אינרציה", "התחנה" ו"לעבור את הקיר".

השתתף בהצגה "זוג בהפרעה", לצד אבנר דן והדר לוין, ובהצגה "תו מחיר", בבימויו של מוטי חובה.

כמו כן השתתף בקליפים "אבא" של רגב הוד, "ניו יורק" של דנה לפידות. ובקליפ "האיש מלמטה" של דקל שחרור, בו הוא התחפש לקבצן והופיע בכנסת לצד חברי כנסת שונים במטרה לבדוק את יחסם לעניים.

==קישורים חיצוניים==

* [http://rafiagiv.co.il/he/כל-המיוצגים/אבי-טנגי אבי טנג'י], באתר "רפי עגיב"

==הערות שוליים==

קטגוריה:שחקני תיאטרון ישראלים
קטגוריה:שחקני קולנוע וטלוויזיה ישראלים
קטגוריה:בוגרי תיכון מקיף כללי אורט בית שאן
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:בית שאן: אישים
קטגוריה:ישראלים שנולדו ב-1969
פאוזי אל-כותוב

פאוזי אל-כותוב (בערבית: فوزي نامق القطب; 1917 -1988), מחבל ערבי-מוסלמי ששימש כקצין חבלה ראשי במפקדתו של עבד אל-קאדר אל-חוסייני במהלך מלחמת העצמאות. הכין מטעני נפץ רבים, בין השאר את המטענים שגרמו לפיצוץ ברחוב בן יהודה בו נרצחו 58 בני אדם.

==ביוגרפיה==
נולד בירושלים ב-1917. בצעירותו עבד כחלבן, ומכר חלב בשכונות ירושלים, ביניהן גם בשכונות יהודיות כגון משכנות שאננים. בימי המרד הערבי הגדול, השתתף במספר פעולות התקפה כלפי שיירות יהודיות.

בסוף שנות השלושים למד חבלה בגרמניה הנאצית ובנוסף עבר קורס קומנדו מטעם האס. אס בהולנד. במהלך הקורס סירב למילוי פקודה ובעקבות כך נכלא במחנה ריכוז ליד העיר ברסלאו בגרמניה. בעקבות קשריו של המופתי הירושלמי, חאג' אמין אל-חוסייני עם צמרת ההנהגה הנאצית, שוחרר אל-כותוב ממאסרו. לאחר מכן, חזר לארץ ישראל ועם פרוץ המלחמה באזור, מונה לקצין החבלה הראשי במפקדתו של עבד אל-קאדר אל-חוסייני שחנתה בביר זית.

הפיגוע ברחוב הסולל, 2 בפברואר 1948
הפיגוע ברחוב בן-יהודה, 22 בפברואר 1948
===פעולות חבלה בולטות===
לפי ההיסטוריון הצבאי אורי מילשטיין, אל כותוב היה האחראי לפיגוע במשרדי העיתון ה"פלסטיין פוסט" (כיום- ג'רוזלם פוסט). הוא הכין את מטען החבלה והרכיב אותו על משאית של הצבא הבריטי. המשאית הובאה על ידי שני חיילים בריטים שערקו מהצבא. בלילה שבין ה-1 ל-2 בפברואר 1948, התפוצצה משאית התופת ברחוב הסולל שבמרכז העיר. מהפיצוץ נהרגו ארבעה אנשים ונפצעו כשלושים. נזק כבד נגרם למבני משרדים ובתי מגורים הסמוכים לפיצוץ.

==== הפיגוע ברחוב בן יהודה ====

עשרים ימים לאחר הפיגוע ברחוב הסולל, בוצע הפיגוע ברחוב בן יהודה. אל כותוב היה אחראי על הכנת חומר הנפץ והרכבתו על משאיות. עריקים מהצבא הבריטי הביאו לאל-כותוב שלוש משאיות צבאיות. אחת המכילה שלוש טונות, ושתיים המכילות טונה וחצי כל אחת. אל כותוב העמיס עליהן יותר מטונה טי.אן.טי, מאה קילוגרם תערובת של אשלג ואלומיניום – על מנת להעלות את הטמפרטורה, וכן בקבוקי מולוטוב שפיצוצם יסייע להגדלת טווח הפגיעה על עבר הבתים שבסביבה. ב-22 בפברואר 1948, התפוצצו שלוש משאיות התופת ברחוב בן יהודה בירושלים. מהפיצוץ נהרגו 58 אנשים ונפצעו כ-140 נוספים. שלושה בניינים נהרסו לחלוטין.

=== אחרית חייו ===
ב-1967 היגר לדמשק שם פתח משרד לתרגום הודות לשליטתו בשפות רבות ביניהן- אנגלית, גרמנית, טורקית ואיטלקית. מת ב-8 באוגוסט 1988 ונקבר בדמשק.

==קישורים חיצוניים==
* אורי מילשטיין, [http://www.news1.co.il/Archive/002-D-111433-00.html האמת על מלחמת העצמאות: פלישת צבא ההצלה - פרק 7- מכוניות תופת בירושלים]
* [http://www.ikhwanwiki.com/index.php?title=%D9%81%D9%88%D8%B2%D9%8A_%D9%86%D8%A7%D9%85%D9%82_%D8%A7%D9%84%D9%82%D8%B7%D8%A8 ויקיפדיה של האחים המוסלמים], [https://www.palestinapedia.net/%D9%81%D9%88%D8%B2%D9%8A-%D8%A7%D9%84%D9%82%D8%B7%D8%A8/ enciclopedia palestina] 

==הערות שוליים==

קטגוריה:ערבים במלחמת העצמאות
קטגוריה:ערבים משתפי פעולה עם הנאצים

ar:فوزي القطب
הטיגריס הלבן

הטיגריס הלבן (באנגלית: The White Tiger) הוא ספר הביכורים של הסופר ההודי ארווינד אדיגה, זוכה פרס מאן בוקר לשנת 2008. הספר עוקב אחר קורותיו של בלראם הלאווי, ילד מכפר עני בצפון הודו, שמצליח לצאת ממעגל העוני במחיר כבד. מבנה הספר הוא של רומן מכתבים, בו בלראם כותב במשך שבעה ימים לראש ממשלת סין, ון ג'יאבאו, המבקר בהודו כדי ללמוד על ההתפתחות הזריזה שלה כמעצמה כלכלית בעשור הראשון של המאה ה-21. תוך כדי הסיפור האישי שלו, בלראם חושף את מצב החיים בהודו המודרנית הכולל עוני, שחיתות, עושר רב, פשע, אי-צדק, ופערים הולכים וגדלים בין תהליכי מודרניזציה לשמרנות חברתית.
הספר זכה להצלחה רבה, ובין היתר היה ברשימת רבי המכר של הניו יורק טיימס במשך 24 שבועות אדיגה, שבעת הזכייה היה בן 33, הפך לזוכה השני הכי צעיר בפרס ולזוכה הרביעי בלבד שזכה בפרס עבור יצירת הביכורים שלו. הספר מנסה, לפי אדיגה, לתת זרקור ל"חשכה", החלק הנסתר של הודו הענייה, הכפרית שלא זוכה לתשומת הלב של המערב, דרך עיניים של מי שמייצג אותה ללא סנטימנטים או בושה.

==עלילה==

==לקריאה נוספת==
*
*
*
*

==הערות שוליים==

קטגוריה:ספרים הודיים
קטגוריה:רומן פיקרסקי
קטגוריה:רומן מכתבים
קטגוריה:ספרים שזכו בפרס בוקר
קטגוריה:ספרים המתרחשים בהודו
פטריק רות'פס

פטריק ג'יימס רות'פס (באנגלית: Patrick James Rothfuss; נולד ב-6 ביוני 1973) הוא סופר פנטזיה אפית אמריקני. רות'פס נודע בעיקר בשל סדרת רשומות קוטל המלך שכתב שבגינה זכה במספר פרסים, לרבות פרס קוויל עבור ספר הביכורים שלו שם הרוח שבנוסף הגיע למקום ה-24 ברשימת רבי המכר של הניו יורק טיימס. המשכו, פחדיו של האדם החכם, זיכה אותו בפרס דייוויד גמל ב-2012, והגיע למקום הראשון ברשימת רבי המכר של הניו יורק טיימס.
==קריירה==
פטריק רות'פס נולד במדיסון וויסקונסין וקיבל תואר ראשון באנגלית מאוניברסיטת וויסקונסין-סטיבנס פויינט ב-1999. במהלך לימודיו הוא כתב לעיתון האוניברסיטה, הפויינטר, והפיק פרודיה שהופצה במספר רב של עותקים על "וירוס הזמנים הטובים". רות'פס קיבל תואר M.A באוניברסיטת המדינה של וושינגטון וחזר ללמד בסטיבנס פויינט. ב-2002, הוא זכה בתחרות "כותבי העתיד" עם סיפור קצר בשם "הדרך ללווישר", אשר הוא הוציא מספרו שאז עוד לא פורסם, פחדיו של האדם החכם. ב-2006 רות'פס מכר את הרומן הראשון שלו שם הרוח להוצאת DAW Books, שהוציאה אותו ב-2007.

באוגוסט 2012, רות'פס החל להפיק פודקסט חודשי בשם "לוח סיפור לפנטזיה", בו הוא אירח סופרים מוכרים כגון טרי ברוקס וברנדון סנדרסון. הפודקסט רץ במשך 8 תוכניות בלבד.
ב-2014, הוא חבר לג'יימס ארנסט כדי ליצור משחק אסטרטגיה בשם "טאק" שמבוסס על משחק לוח שרות'פס הציג בספרו השני פחדיו של האדם החכם.

==חיים אישיים==
רות'פס גר עם חברתו, שרה, ושני ילדיהם.

==יצירתו==
===רשומות קוטל המלך===
* שם הרוח, 2007
* פחדיו של האדם החכם, 2011
* דלתות האבן (טרם פורסם)

===סיפורים קצרים===
* "עינם הפקוחה של חפצים דוממים" ("The Slow Regard of Silent Things"), סיפורה של אאורי, התפרסם באוקטובר 2014.
* "The Lightning Tree" – סיפור קצר שמציג את בסט מרשומות קוטל המלך. (יוני 2014, Bantam) Rogues, edited by George R.R. Martin and Gardner Dozois. 
* "How Old Holly Came To Be" – סיפור קצר על דמות לא שגרתית מרשומות קוטל המלך. (July 2013, Grim Oak Press), Unfettered, edited by Shawn Speakman. 
* "The Adventures of the Princess and Mr. Whiffle Part II: The Dark of Deep Below" (אוקטובר נובמבר 2013, In Progress, Subterranean Press).
* "The Adventures of the Princess and Mr. Whiffle Part I: The Thing Beneath the Bed" (יולי 2010, Subterranean Press).
* "The Road to Levinshir" – מובאה מתוך הספר שאז עוד לא פורסם "פחדיו של האדם החכם" (יולי 2008, Subterranean Press), Subterranean: Tales of Dark Fantasy. Also published in EPIC: Legends of Fantasy Anthology, Edited by John Joseph Adams. 
* "The Narrow Road Between Desires" - הרחבה על הסיפור של בסט ("The Lightning Tree"), התפרסם בנובמבר 2023.

==קישורים חיצוניים==

* 

* 

==הערות שוליים==

קטגוריה:סופרי פנטזיה אמריקאים
קטגוריה:בוגרי אוניברסיטת ויסקונסין-סטיבנס פוינט
קטגוריה:בוגרי אוניברסיטת המדינה של וושינגטון
קטגוריה:אמריקאים שנולדו ב-1973
אופל 10/30 PS

אופל 10/30 PS (בגרמנית: Opel 10/30 PS) היא מכונית סלון בתצורות: דגם סגור ודגם קבריולה, מתוצרת יצרנית הרכב הגרמנית אופל (בגרמנית: Adam Opel AG) אשר יוצרה בין השנים 1922–1924<ref></ref>. 

מחיר היחידה (6 מושבים) עמד על 12,000 גולדמרק, ומחיר היחידה מסוג קבריולה עמד על 10,500 גולדמרק.

==דגמים==
* Opel 10/30 PS (יוצר בין השנים 1922-1924)
* Opel 10/35 PS (יוצר בשנת 1924)

== תמונות ==
<gallery mode="packed" heights="120">
1924 Opel 10-35 PS Spitzkühler IMG 3139 - Flickr - nemor2.jpg | "אופל 10/30 PS", שנת 1924 
1924 Opel 10-35 PS Spitzkühler IMG 3152 - Flickr - nemor2.jpg | "אופל 10/30 PS", שנת 1924 - מבט לתוך הרכב
1924 Opel 10-35 PS Spitzkühler IMG 3150 - Flickr - nemor2.jpg | "אופל 10/30 PS", שנת 1924 - מבט ללוח המחוונים
1924 Opel 10-35 PS Spitzkühler IMG 3151 - Flickr - nemor2.jpg | "אופל 10/30 PS", שנת 1924 - מבט ללוח המחוונים
1924 Opel 10-35 PS Spitzkühler IMG 3143 - Flickr - nemor2.jpg | "אופל 10/30 PS", שנת 1924 - מבט לפנסי התאורה הקדמית (מימין)
</gallery>

==ראו גם==
* אופל (יצרן רכב)
* אופל פטנט מוטור ווגן לוטסמן
* אופל 4/8 PS
* אופל 5/12 PS 
* אופל סופר 6

== קישורים חיצוניים ==

* [http://www.opel.com/ אופל], האתר הבינלאומי

==הערות שוליים==

קטגוריה:מכוניות סלון
קטגוריה:מכוניות קבריולה 
קטגוריה:דגמי מכוניות שהושקו ב-1922
10/30 PS
קטגוריה:כלי רכב גרמניים
דוד חכמי

דוד חכמי, תחילת שנות ה-50
דוד חכמי (2 בספטמבר 1919 – 1991) היה איש עסקים ישראלי, מייסדה של חברת הביטוח הפניקס.

==קורות חיים==
אביו, יוסף חכמי (חכמישוילי), היה מדמויות המפתח בעולם הבנקאות בארץ ישראל בתקופת היישוב. נצר למשפחת חכמישוילי, מגואלי אדמת ירושלים, שהגיעו לישראל מגאורגיה במחצית המאה ה-19. אמו, ונציה בת שמואל בכר, בת למשפחה ממגורשי ספרד שהתגוררה בירושלים מספר דורות. חכמי היה הצעיר בין ארבעה ילדים ולו שני אחים ואחות. אחותו עליזה נישאה למשה מזרחי ואחיו מנשה היה נשוי ללאה מוגרבי, שאביה הקים, בין היתר, את קולנוע מוגרבי בתל אביב.

דוד חכמי נולד בשכונת זיכרון משה שבירושלים ולמד בגימנסיה העברית רחביה. את לימודיו התיכוניים סיים באנגליה ב-Harrogate Panel Ash college. בשנת 1940 נשא לאישה את בלה קרסו בת משה ופלומבה קרסו, שהייתה אחותה של מרים קרסו אשת אחיו אפרים. את לימודיו המשפטים סיים בשנת 1944 בבית הספר הירושלמי שהיה בזמנו במגרש הרוסים. שירת כחבר ההגנה בשנות הארבעים.

בשנת 1943 ייסד סוכנות ביטוח ומונה לסוכן בארץ ישראל, ירדן וקפריסין של חברת הביטוח הבריטית פניקס (לונדון), "יוניון מארין אנד ג'נראל" ו"לונדון גאראנטי ואקסידענט". בשנת 1945 יסד ביחד עם אחיו מנשה את חברת "חכמי בע"מ", ששמשה כסוכנות ליבוא תרופות ויצגה בישראל מספר יצרניות תרופות מהגדולות בעולם.

בשנת 1949 ייסד את הפניקס הישראלי חברה לביטוח, בשותפות עם חברת הפניקס מלונדון ובנק דיסקונט לישראל, בהון רשום של מאה אלף לירות ישראליות. חברת הפניקס מלונדון היא חברת הביטוח הבריטית הראשונה שקיבלה אישור מהאוצר הבריטי ובנק אנגליה להשקיע בישראל.

חכמי שימש כיו"ר הפניקס הישראלי חברה לביטוח בע"מ, אבנר – תאגיד חברות הביטוח לביטוח חובה של רכב והדר חברה לביטוח בע"מ. הוא קיבל את הזיכיון לפתוח בארץ את חברת כרטיסי האשראי דיינרס קלאב, כרטיס האשראי הראשון בארץ, בה היה שותף בנק דיסקונט לישראל. הוא ישב במועצות המנהלים של תריסר חברות: הפניקס, הדר, מהדרין, פז חיפושי נפט, סוכנויות ארץ-ישראליות לבטוח, סוכנות ישראלית למסחר, נדיב חברה להשקעות, שקל חברה להשקעות, חפץ חברה לפתוח ולבנין, סורדם, דיינרס קלוב (ישראל) ודיינרס וורלד טרבל. נמנה עם חבר הנאמנים של האוניברסיטה העברית בירושלים ואוניברסיטת תל אביב, להן הרבתה משפחתו לתרום. חכמי היה ממייסדי תעשיית הביטוח בישראל ונבחר לתפקיד יושב האיגוד שש פעמים. הוא ייצג את ענף הביטוח בוועדת ברנזון שהנהיגה את ביטוח החובה על הרכב, במטרה להפחית את העומס המוטל על בתי המשפט. כמו כן, היה חבר פעיל במשך השנים במועצה למניעת תאונות דרכים.

חכמי ייסד ב-1977 את חברת אבנר – איגוד לביטוח נפגעי רכב, וכיהן כיושב ראש החברה עד מותו בשנת 1991. רכש את החברות לה נסיונל והדר, והקים את דולב. כיהן כיו"ר המכללה לביטוח. יזם ותרם להקמת בית הביטוח בשדרות רוטשילד הנקרא על שמו. ב-1997 נקרא על שמו רחוב דוד חכמי (לשעבר החרושת), בשכונת הרכבת בתל אביב.

לדוד חכמי בן ובת, יוסי וניצה. אשתו בלה לבית קרסו נפטרה בשנת 1981.

==הערות שוליים==

קטגוריה:אנשי עסקים ישראלים
קטגוריה:דירקטורים ישראלים
קטגוריה:נדבנים ישראלים
קטגוריה:אנשי עסקים ביישוב
קטגוריה:אנשי ביטוח ביישוב
קטגוריה:מנהלים ביישוב
קטגוריה:בוגרי גימנסיה רחביה
קטגוריה:ישראלים שנולדו ב-1919
קטגוריה:ישראלים שנפטרו ב-1991
מילוש וליקוביץ'

מילוש וליקוביץ (בסרבו קרואטית: Miloš Veljković, בסרבית-קירילית: Милош Вељковић, נולד ב-26 בספטמבר 1995 בבזל שבשווייץ) הוא כדורגלן סרבי-שווייצרי המשחק בורדר ברמן ובנבחרת סרביה בעמדות הבלם והקשר האחורי.

==קריירת מועדונים==
וליקוביץ' נולד בבזל שבשווייץ, וכילד שיחק 11 שנים בפ.צ. בזל. כשהיה בן 16, בשנת 2011, עבר לשחק בקבוצות הנוער של טוטנהאם הוטספר. החל מעונת 2013/14 השתייך לקבוצה הבוגרת של טוטנהאם, ובאפריל 2014 ערך בכורה בפרמייר ליג, כשהחליף את פאוליניו בניצחון 1–5 על סנדרלנד, ועד לסיום העונה ערך הופעה אחת נוספת, כשהחליף את סנדרו ראנייר במשחק מול אסטון וילה. באוקטובר 2014 הושאל וליקוביץ' למידלסברו מהצ'מפיונשיפ לשלושה חודשים. וליקוביץ' לא מצא מקום בהרכב בקבוצתו החדשה וערך רק שלוש הופעות, והשאלתו לא הוארכה. בינואר 2015 הושאל וליקוביץ' שוב, והפעם לצ'רלטון אתלטיק. וליקוביץ' החל את התקופה שלו בצ'רלטון כשחקן הרכב, אך נפצע במשחק השלישי ולא שיחק עוד עד לסוף עונת 2014/15.

בינואר 2016 הצטרף וליקוביץ' לורדר ברמן מהבונדסליגה, ששילמה עבורו דמי העברה של 300 אלף אירו. וליקוביץ' חתם על חוזה לשלוש עונות וחצי בקבוצה. בעונת 2015/16 ערך שלוש הופעות בקבוצה הבכירה, ושיחק עוד מספר משחקים בקבוצת המילואים. החל מעונת 2016/17 וליקוביץ' שיחק בהרכב ורדר ברמן בקביעות. בעונה זו סיים וליקוביץ' עם הקבוצה במקום השמיני בבונדסליגה. בעונת 2017/18 ערך וליקוביץ' 30 הופעות ליגה, וסיים עם ורדר ברמן במקום ה-11.

==קריירה בנבחרות==
וליקוביץ' שיחק כנער בנבחרת שווייץ עד גיל 16, אך בגילאים המאוחרים יותר בחר לייצג את סרביה. עם נבחרות סרביה הצעירות וליקוביץ' זכה בשנת 2013 באליפות אירופה עד גיל 19 עם הנבחרת עד גיל 19, ובשנת 2015 זכה באליפות אירופה עד גיל 20 עם הנבחרת עד גיל 20. בשני הטורנירים הללו היה וליקוביץ' שחקן הרכב קבוע ששיחק כבלם.

בנובמבר 2017 ערך וליקוביץ' את הופעת הבכורה שלו במדי נבחרת סרביה הבכירה, במשחק ידידות מול נבחרת סין. בשנת 2018 נכלל וליקוביץ' בסגל הסרבי למונדיאל 2018, וערך בו הופעה אחת, כששיחק 90 דקות בהפסד 0–2 לנבחרת ברזיל במחזור האחרון של שלב הבתים. וליקוביץ' וסרביה הודחו מהמונדיאל בתום שלב זה.

נכלל בסגל נבחרת סרביה לטורניר מונדיאל 2022.

נכלל בסגל נבחרת סרביה לטורניר יורו 2024.

==קישורים חיצוניים==

== הערות שוליים ==

קטגוריה:כדורגלנים סרבים
קטגוריה:כדורגלנים שווייצרים
קטגוריה:בלמי כדורגל סרבים
קטגוריה:בלמי כדורגל שווייצרים
קטגוריה:קשרי כדורגל סרבים
קטגוריה:קשרי כדורגל שווייצרים
קטגוריה:בזל: כדורגלנים
קטגוריה:כדורגלני טוטנהאם הוטספר
קטגוריה:כדורגלני מידלסברו
קטגוריה:כדורגלני צ'רלטון את'לטיק
קטגוריה:כדורגלני ורדר ברמן
קטגוריה:כדורגלני נבחרת סרביה
קטגוריה:כדורגלני מונדיאל 2018
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:סרבים שנולדו ב-1995
קטגוריה:שווייצרים שנולדו ב-1995
אקים בלומפילד

אקים בלומפילד (באנגלית: Akeem Bloomfield; נולד ב-11 באוקטובר 1997) הוא אתלט ג'מייקני, המתחרה בריצת 200 מטר ובריצת 400 מטר.

==ביוגרפיה==
ב-2015 קבע שיא ג'מייקה לנוער בריצת 400 מטר של 44.93 שניות וזכה במדליית זהב באליפות ג'מייקה לגילאי 16–19. באפריל 2015 זכה במדליית זהב בריצת 400 מטר במשחקי CARIFTA בתוצאה של 45.85 שניות, הוא הגן על תוארו ב-2016 בזמן של 46.01 שניות. באותה שנה זכה במקום השני בריצת 200 מטר באליפות ג'מייקה עד גיל 20 בזמן של 21.06 שניות וזכה שוב באליפות לגילאי 16–19 בריצת 400 מטר.

ב-2017 החל ללמוד ולהתחרות במסגרת אוניברסיטת אובורן באלבמה. במרץ 2018 זכה במדליית כסף באליפות ה-NCAA באולם בריצת 400 מטר כשקבע שיא ג'מייקה של 44.86 שניות, לאחר המנצח מייקל נורמן (44.52 שניות). ביוני 2018 זכה במדליית כסף בריצת 400 מטר באליפות ה-NCAA באצטדיון בשיא אישי של 43.94 שניות, לאחר המנצח מייקל נורמן (43.61 שניות). לאחר שנתיים במכללות חתם על חוזה אימוץ עם חברת פומה והפך למקצוען.

ביולי 2018 ניצח בריצת 200 מטר בתחרות ליגת היהלום בלונדון בשיא אישי של 19.81 שניות. באותו החודש ניצח בריצת 400 מטר בתחרות ברבאט בתוצאה של 44.33 שניות.

באליפות העולם באתלטיקה 2019 סיים שמיני בריצת 400 מטר בתוצאה של 45.36 שניות. עם נבחרת השליחים של ג'מייקה זכה במדליית כסף בריצת 4X400 מטר.

באליפות העולם באתלטיקה 2022 קבע תוצאה של 20.56 שניות במוקדמות ריצת 200 מטר ולא העפיל לחצי הגמר. עם נבחרת השליחים 4X400 מטר זכה פעם שנייה ברציפות במדליית כסף.
==קישורים חיצוניים==

* [https://auburntigers.com/roster.aspx?rp_id=3071 אקים בלומפילד] באתר אוניברסיטת אובורן

קטגוריה:אצנים ג'מייקנים
קטגוריה:ג'מייקנים שנולדו ב-1997
ניו בריטיש

ניו בריטיש (באנגלית: New British) היא מכוניות בתצורת קבריולה מתוצרת "The Charles Willetts Jnr Ltd company" הבריטית אשר יוצרה בין השנים 1921–1923.

מקום מושבו של היצרן "The Charles Willetts Jnr Ltd company" היה ברחוב "Overend Road" ב"Cradley Heath" ב"Sandwell" במחוז וסט מידלנדס הממוקם באזור מערב המידלנדס בבריטניה.
==מנועים==
* מנוע מקורר אוויר
* מנוע מקורר מים

==ניו בריטיש==
* יוצרו כ-100 יחידות
* 2 מושבים
* חלון קדמי רוחבי בלבד
* 2 פנסי תאורה קדמיים ממוקמים בדפנות החלון הקדמי (מימין ומשמאל)
* צבע כחול בלבד
* מחירו של דגם אשר הורכב בו מנוע מקורר אוויר עמד על 205 שטרלינג
* מחירו של דגם אשר הורכב בו מנוע מקורר מים עמד על 215 שטרלינג

==קישורים חיצוניים==
* [http://www.allcarindex.com/main-index/car-make-details/United-Kingdom-New-British/ ניו בריטיש - תמונה] (allcarindex.com/main-index/car-make-details/United-Kingdom-New-British)

==הערות שוליים==

קטגוריה:מכוניות קבריולה
קטגוריה:דגמי מכוניות שהושקו ב-1921
קטגוריה:מכוניות בריטיות
ת'נאסיס פאפאזוגלו

ת'נאסיס פאפאזוגלו (ביוונית: Θανάσης Παπάζογλου; נולד ב-30 במרץ 1988) הוא כדורגלן יווני המשחק בעמדת החלוץ.

==קריירת מועדונים==
פאפאזוגלו התחיל את הקריירה שלו במחלקת הנוער של אריס סלוניקי ובעונת ערך את הופעת הבכורה שלו בקבוצה הבוגרת. עד מהרה הוא התברג בהרכב של אריס למרות גילו הצעיר. ב-8 בנובמבר 2007 הבקיע צמד בניצחון 0-3 נגד הכוכב האדום בלגרד במסגרת שלב הבתים של גביע אופ"א. בתום המשחק, נפצע וסיים את העונה.

ב-1 ביוני 2009 חתם לארבע עונות ביריבה העירונית, פאוק סלוניקי. בעונת הושאל לאסטרס טריפוליס.

ב-8 באוגוסט 2012 חתם בקבוצת OFI כרתים לעונה עם אופציה לעונה נוספת. ב-OFI פאפאזוגלו שיחק שתי עונות, בשניהן סיים כמלך שערי הקבוצה. בזכות היכולת הטובה שהציג, עורר עניין אצל צ'רלטון את'לטיק, אך בסיום העונה חתם באולימפיאקוס.

בתחילת אוגוסט , שוחרר מאולימפיאקוס וחתם באטרומיטוס.

ב-20 במאי 2015 חתם בקורטרייק מליגת העל הבלגית. ב-25 ביולי ערך את הופעת הבכורה שלו במועדון בניצחון 1-2 נגד סטנדרד לייז'. ב-14 באוגוסט הבקיע את שער הבכורה שלו בקבוצה בהפסד 2-1 לקלאב ברוז'. הוא סיים את עונתו הראשונה כמלך שערי הקבוצה עם 9 שערי ליגה.

בעונת איבד את מקומו בהרכב, וב-28 בדצמבר 2016 הושאל לרודה מליגת העל ההולנדית עד לסיום העונה.

ב-28 ביולי 2017 הושאל לאולסון מליגת העל הנורווגית עד לסיום העונה בנורווגיה. בסיום העונה בנורווגיה, חזר לקורטרייק.

ב-23 ביולי 2018 חתם בהפועל חיפה לעונה אחת, עם אופציה לעונה נוספת. את שער הבכורה הבקיע החלוץ במשחקו הראשון במדי הקבוצה במשחק הראשון של הקבוצה במוקדמות הליגה האירופית, בדקה ה-65 כדקה אחרי שהחליף את אלי אלבז בתיקו 1–1 מול הפנרפיירדיר האיסלנדית.

ב-31 בינואר 2019 עזב את הפועל חיפה וחתם בדינמו בוקרשט מליגת העל הרומנית.

ב-18 ביולי 2019 חתם בוולונטארי הרומנית.

ב-3 בינואר 2020 חזר ליוון וחתם בלאריסה.

ב-1 באוקטובר 2020 חתם בסקודה קסנתי.

ב-27 ביולי 2021 פאפאזוגלו חתם ברודוס.

==קריירה בינלאומית==
פאפאזוגלו שיחק בצעירותו בנבחרת הנוער והנבחרת הצעירה של יוון.

ב-29 במרץ 2016 ערך את הופעת הבכורה שלו בנבחרת הבוגרת בהפסד 3-2 ל.

==קישורים חיצוניים==

==הערות שוליים==

קטגוריה:כדורגלנים יוונים
קטגוריה:חלוצי כדורגל יוונים
קטגוריה:סלוניקי: כדורגלנים
קטגוריה:כדורגלני אריס סלוניקי
קטגוריה:כדורגלני פאוק סלוניקי
קטגוריה:כדורגלני אסטרס טריפוליס
קטגוריה:כדורגלני OFI כרתים
קטגוריה:כדורגלני אטרומיטוס
קטגוריה:כדורגלני קורטרייק
קטגוריה:כדורגלני רודה
קטגוריה:כדורגלני אולסון
קטגוריה:כדורגלני הפועל חיפה
קטגוריה:כדורגלני דינמו בוקרשט
קטגוריה:כדורגלני סקודה קסנתי
קטגוריה:כדורגלני נבחרת יוון
קטגוריה:כדורגלנים זרים בישראל
קטגוריה:ספורטאים זרים בבלגיה
קטגוריה:ספורטאים יוונים בהולנד
קטגוריה:ספורטאים זרים בנורווגיה
קטגוריה:ספורטאים יוונים בישראל
קטגוריה:ספורטאים זרים ברומניה
קטגוריה:יוונים שנולדו ב-1988
פילו וסופי

פילו וסופי היא סדרת העשרה לילדים בגילאי 4–7 אשר עוסקת בעניינים פילוסופיים. התוכנית משודרת בטלוויזיה החינוכית מאז מרץ 2018.

== עלילה ==
פילו וסופי הם שני חתולי זבל הגרים בפח אשפה גדול וירוק יחד עם איכסה התיקן. מדי פרק החברים נתקלים בבעיה המעוררת אצלם שאלות.

הסדרה מעודדת את הילדים לחשוב מחוץ לקופסה ולהפעיל את הדמיון בדרך לפתרונות. הסדרה מעוררת חשיבה ביקורתית וקבלה שהאמת אינה מוחלטת וכי לאנשים שונים חוויות שונות ודעות שונות, ובתוך כך מפתחת סובלנות וכבוד.

הבדלי האופי והגישות בין פילו לסופי מאפשרים לבחון קשת רחבה של מחשבות ורעיונות. סופי סקרנית, נמרצת, רציונלית מאוד וכמעט תמיד חותרת לגלות את התשובה, ואילו פילו עצלן, נהנתן ולעיתים אפילו לא אכפת לו מהשאלה הפילוסופית שעל הפרק. את איכסה לא מעניינות שאלות ותשובות אבל לו יש את חוכמת הרחוב שלו.

דרך עלילה סיפורית סיטקומית עוברות לצופה השאלות שהנושא הפילוסופי מעלה. אין כוונה ללמד או לפתור בעיות פילוסופיות דרך סיפורי הפרקים, אלא רק להעלות שאלות ותהיות ולהציע שפע של פתרונות יצירתיים. כמו בפילוסופיה, כל פרק אינו מסתיים בתשובה, כי אם בשאלה אשר תמשיך להדהד בראשו של הצופה.

== דמויות ==
*פילו (יוסף סוויד) - חתול הגר בפח אשפה יחד עם סופי ואיכסה התיקן. עצלן, נהנתן ולעיתים אפילו לא אכפת לו מהשאלה הפילוסופית שעל הפרק.
*סופי (גוני פז) - חתולה הגרה בפח אשפה יחד עם פילו ואיכסה התיקן. סקרנית, נמרצת, רציונלית מאוד וחותרת לגלות את התשובה.
*איכסה (מיכה דומן) - תיקן הגר עם פילו וסופי בפח אשפה. אינו מתעניין בשאלות ותשובות אך ניחן בחוכמת הרחוב.

== ראו גם ==
*ילדי בית העץ
*חיות מסך
*שרגא בישגדא

== קישורים חיצוניים ==
* 

* "[https://www.kankids.org.il/program/?catId=1312 פילו וסופי]" באתר כאן חינוכית
* 

קטגוריה:סדרות טלוויזיה ישראליות
קטגוריה:סדרות טלוויזיה ישראליות לילדים
קטגוריה:סדרות טלוויזיה ישראליות שעלו לשידור בשנות ה-2010
קטגוריה:הטלוויזיה החינוכית הישראלית
קטגוריה:כאן חינוכית: תוכניות וסדרות
קטגוריה:סדרות טלוויזיה ישראליות בכיכובן של בובות
קטגוריה:חתולים בתרבות
פחמן ארבע-כלורי

פחמן ארבע-כלורי הוא תרכובת פחמן וכלור שנוסחתה CCl<sub>4</sub> החומר שימש כממס, כגז קרור וכחומר ניקוי. בתנאי החדר פחמן ארבע כלורי הוא נוזל שקוף בעל ריח מתוק שניתן להבחין בו גם בריכוזים נמוכים באוויר והוא אינו דליק. צורת המולקולה – ארבעה אטומי הכלור קשורים לאטום הפחמן ויוצרים טטראדר בדומה למולקולת המתאן. בשל הסימטריה המולקולה אינה קוטבית. החומר הידרופובי וממיס חומרים לא קוטביים כשמנים ויוד.

=== ייצור ===
פחמן ארבע-כלורי הוכן לראשונה בשנת 1839 בידי הכימאי הצרפתי אנרי ויקטור רניו בתגובה של כלורופורם וכלור. כיום מכינים את החומר ממתאן <chem>CH_4 +4Cl_2 -> CCl_4 + 4HCl</chem>

לפעמים משתמשים בתוצרי לוואי של תהליכי כלורינציה אחרים כגון אלו הנוצרים בסינתזה של כלורופורם ודיכלורומתאן (CH<sub>2</sub>Cl<sub>2</sub>) פחמן ארבע כלורי יכול להיווצר גם מפירוק של פחמימנים מוכלרים אחרים <chem>C_2Cl_6 + Cl_2 -> 2CCl_4</chem>

עד שנות החמישים יוצר החומר מפחמן דו-גפרי

<chem>CS_2 +3Cl_2 -> CCl_4 + S_2Cl_2</chem>

ייצור פחמן ארבע-כלורי יורד בהתמדה מאז שנות ה-80 בשל פגיעתו הסביבתית.

=== שימושים ===
עד לחתימה על פרוטוקול מונטריאול שימש פחמן ארבע- כלורי לייצור הלומתאנים כגון דיכלורודיפלואורומתאן (CCl<sub>2</sub>F<sub>2</sub>) וטריכלורופלואורומתאן (CCl<sub>3</sub>F). בשל תרומת גזים אלו להידלדלות שכבת האוזון השימוש בהם הופסק. ב-CCl<sub>4</sub> משתמשים עדיין לייצור גזי קירור פחות מזיקים. החומר משמש בממס בניקוי יבש וביישומים כימיים אם כי השימוש בו פוחת בשל הסכנה הבריאותית שבחשיפה אליו. בתחילת המאה ה-20 החומר שימש לכיבוי אש. בשל הצפיפות הגבוהה וההידרופוביות של החומר מוסיפים CCl<sub>4</sub> לשעווה במנורות לבה (כך שה"לבה" הקרה תשקע במים)

=== השפעה בריאותית ===
פחמן ארבע כלורי פוגע קשה בכבד (hepatotoxin) רעילותו לכבד חמורה עד כדי כך שהוא משמש כקנה מידה להערכת רעלני כבד אחרים. פרט לניוון הכבד חשיפה ממושכת ל CCl4 פוגעת גם במערכת העצבים המרכזית ובכליות. בטמפרטורה גבוהה באוויר פחמן ארבע כלורי עשוי ליצור פוסגן.

==קישורים חיצוניים==

* 
* 

קטגוריה:תרכובות אורגניות
קטגוריה:כלור: תרכובות
קטגוריה:גזי חממה
שטח צבאי סגור

רועי צוויג לאזור המאחז גבעת רונן.]] 
שטח צבאי סגור - הוא אזור בעל רגישות ביטחונית כתוצאה מאימונים, פעילות מבצעית, או חשיבות אסטרטגית שהכניסה אליו אסורה ללא היתר מיוחד ממפקדו הצבאי של האזור.
שלט של צה"ל: "שטח צבאי"
בישראל, על פי תקנות ההגנה (שעת חירום), מפקד צבאי שמונה על ידי הרמטכ"ל בהסכמתו של שר הביטחון, רשאי להכריז בצו על שטח או מקום כלשהם, כי הם שטח מסוגר לצורכיהן של התקנות האלה. כל אדם הנכנס לתוך שטח או מקום כל־שהם או יוצא מתוכם – במשך תקופה כל־שהיא, שבה עומד בתקפו צו כזה ביחס לשטח או למקום ההם – ללא תעודת־היתר בכתב שהוצאה בידי המפקד הצבאי או בשמו – יואשם בעבירה על תקנות אלה.

בגדה המערבית הסמכות להוצאת צו שטח צבאי סגור נתונה לאלוף פיקוד המרכז, למפקד אוגדת איו"ש וסגנו, מפקדי חטיבות ומפקד מג"ב עוטף ירושלים. על הצו להיות חתום ולציין את זמן כניסת הצו לתקפו ואת זמן פקיעת תקפו של הצו. השטח עליו חל הצו צריך להיות מסומן במפה ובתיאור מילולי<ref></ref>. את הצו יש להציג בעותק נייר ולא בצילום. 

הכרזה על שטח צבאי סגור היא דרך מקובלת בישראל למנוע מאמצעי תקשורת יכולת לסיקור של אירועים צבאיים. הכרזה זו נהוגה כאשר זירת הפעילות הצבאית היא בלב יישוב אזרחי, ביהודה ושומרון, ובעבר ברצועת עזה ובדרום לבנון.

בעקבות מקרים בהם הוצא צו שטח צבאי סגור שמנע גישה של חקלאים פלסטינים לאדמותיהם הסמוכות להתנחלויות בנימוק של "מניעת חיכוך" קבע בג"ץ כי ולעניין השימוש בצווי שטח צבאי סגור בעקבות תקיפות מצד מתנחלים כתבו השופטים 

==ראו גם==
*שטח אש
*צו אלוף

==הערות שוליים==

קטגוריה:ישראל: צבא וביטחון
קטגוריה:ישראל: מקרקעין